Απόφαση του Δικαστηρίου (όγδοο τμήμα) της 15ης Ιουνίου 2023 – Silver κ.λπ. κατά Συμβουλίου
(Υπόθεση C‑499/21 P) (1)
«Αίτηση αναιρέσεως – Προσφυγή ακυρώσεως – Συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας – Απόφαση (ΕΕ) 2020/135 – Υπήκοοι του Ηνωμένου Βασιλείου της Μεγάλης Βρετανίας και της Βόρειας Ιρλανδίας – Συνέπειες της εν λόγω συμφωνίας ως προς την ιδιότητα του πολίτη της Ευρωπαϊκής Ένωσης και των δικαιωμάτων που συνδέονται με την ιδιότητα αυτή για τους εν λόγω υπηκόους – Άρθρο 263, τέταρτο εδάφιο, ΣΛΕΕ – Ενεργητική νομιμοποίηση – Προϋποθέσεις – Έννομο συμφέρον»
1.      Αναίρεση – Λόγοι – Απαράδεκτο της προσφυγής ενώπιον του Γενικού Δικαστηρίου – Λόγος δημοσίας τάξεως – Αυτεπάγγελτη εξέταση
(Κανονισμός Διαδικασίας του Δικαστηρίου, άρθρο 170 § 1)
(βλ. σκέψη 38)
2.      Προσφυγή ακυρώσεως – Φυσικά ή νομικά πρόσωπα – Προϋποθέσεις παραδεκτού – Έννομο συμφέρον – Ενεργητική νομιμοποίηση – Προϋποθέσεις σωρευτικού χαρακτήρα – Απαράδεκτο της προσφυγής σε περίπτωση μη συνδρομής έστω και μιας από τις προϋποθέσεις αυτές
(Άρθρο 263, εδ. 4, ΣΛΕΕ)
(βλ. σκέψεις 39-41)
3.      Προσφυγή ακυρώσεως – Φυσικά ή νομικά πρόσωπα – Έννομο συμφέρον – Απαίτηση ύπαρξης γεγενημένου και ενεστώτος έννομου συμφέροντος – Προσφυγή μη δυνάμενη να προσπορίσει όφελος στον προσφεύγοντα – Προσφυγή βάλλουσα κατά αποφάσεως του Συμβουλίου η οποία απορρέει από την κυριαρχική απόφαση κράτους μέλους να αποχωρήσει από την Ένωση – Έλλειψη εννόμου συμφέροντος – Απαράδεκτο
(Άρθρο 263, εδ. 4, ΣΛΕΕ)
(βλ. σκέψεις 43-49)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Οι Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton και Gillian Margaret Clayton καταδικάζονται στα δικαστικά έξοδα.
1      ΕΕ C 490 της 6.12.2021.